На основу чл. 55.став 1. тачка 2), чл. 57. и 60. Закона о јавним набавкама ((„Сл. гласник РС” бр. 124/2012,68/15), и Одлуке о покретању поступка јавне набавке ЈН МВ 06/18 бр.2068 од 26.04.2018.

ЈКП "Чистоћа" Краљево,

објављује

**П О З И В**

**ЗА ПОДНОШЕЊЕ ПОНУДА У ПОСТУПКУ ЈАВНЕ НАБАВКЕ МАЛЕ ВРЕДНОСТИ**

**Предмет јавне набавке ЈН МВ 06/18 су добра: ХАРДВЕР И СОФТВЕР И СРОДНА РАЧУНАРСКА ОПРЕМА ,** за потребе предузећа ЈКП „Чистоћа“ Краљево.

Ознака из општег речника набавки: 30200000- Рачунарска опрема и материјали.

Предметна набавка није обликован по партијама

Право учешћа у поступку јавне набавке ЈН МВ 06/18 имају сви понуђачи који испуњавају услове прописане чланом 75. и 76. Закона о јавним набавкама односно конкурсном документацијом наручиоца, уколико доставе доказе о испуњености услова сходно члану 77. Закона о јавним набавкама и осталих услова наведених у конкурсној документацији.

Конкурсном документацијом ближе су одређени услови за учешће у поступку, као и начин доказивања испуњености услова.

Избор најповољнијег понуђача биће обављен на основу критеријума **„најнижа понуђена цена„** под следећим условима:

1. Рок плаћања је 45 дана од дана пријема исправне фактуре у седишту наручиоца, на текући рачун понуђача.
2. Продавац се обавезује да приликом фактурисања, на рачуну наведе број појединачног уговора (наруџбенице) под којим је исти заведен код Наручиоца и број јавне набавке – ЈН МВ 06/18
3. Понуђачу није дозвољено да захтева аванс***.***
4. Рок важења понуде је 30 дана од дана отварања понуда
5. Цена обухвата све трошкове које понуђач има у вези испоруке предметног добра (евентуални увоз, трошкове превоза и остале зависне трошкове)
6. Гарантни рок:Минималан гарантни рок за предметна добра, износи 24 месеци од дана испоруке.
7. Други услови:
* Испорука ће се вршити у року од највише 3 (три) дана од пријема појединачног уговора (наруџбенице) и то сукцесивно, у зависности од потреба наручиоца, по динамици коју одреди наручилац
* Место испоруке: Франко ЈКП „Чистоћа“ Краљево, Жичка 10В. Оверену наруџбеницу најповољнијем добављачу доставља искључиво комерцијална служба Наручиоца и тек по пријему писаног захтева ,изабрани понуђач може да испоручи предметна добра.
* Понуђач је дужан да попуни све тражене позиције у Обрасцу структуре цене, у супротном наручилац ће ту понуду одбити као неприхватљиву

**Сви заинтересовани понуђачи могу бесплатно преузети конкурсну документацију на Порталу јавних набавки и на интернет страници наручиоца www.jkpcistocakv.rs**

Сва обавештења везана за предметну јавну набавку (обавештење о продужењу рока за подношење понуда, обавештење о изменама и допунама конкурсне документације, обавештење о додатним информацијама, појашњењима или одговорима на питања понуђача и сл.) и одлуку о додели уговора Наручилац ће благовремено објављивати на Порталу јавних набавки и на својој интернет страници.

Наручилац не сноси одговорност уколико понуђач нема сазнања о објављеним документима на Порталу јавних набавки.

Понуде се подносе на преузетим обрасцима из конкурсне документације у запечаћеној коверти са обавезном назнаком на предњој страни:

**,,Понуда за јавну набавку** **добара** **ХАРДВЕР И СОФТВЕР И СРОДНА РАЧУНАРСКА ОПРЕМА** –**, број ЈН МВ 06/18 - НЕ ОТВАРАТИ”**

На полеђини коверте обавезно мора бити наведен назив, адреса и број телефона - факса понуђача, као и име особе за контакт.

Рок за достављање понуда је 9 дана од дана објављивања Позива на Порталу јавних набавки , односно до **04.06.2018.** године до **11.00** часова

Уколико рок истиче на дан који је нерадан или дан државног празника, као последњи дан наведеног рока сматраће се први следећи радни дан до 11.00 часова, а благовременим ће се сматрати све понуде које у наведеном року стигну у управну зграду наручиоца.

Јавно отварање понуда извршиће се последњег дана рока за достављање понуда, без посебног позива понуђачима, односно **04.06.2018.** године у **12.00** часова у пословним просторијама ЈКП "Чистоћа" Краљево , Жичка 10В.

Овлашћени представници понућача, који присуствују отварању понуда дужни су да приликом јавног отварања понуда доставе оверено пуномоћје или други доказ о својству заступника.Уколико отварању понуда присуствује законски заступник понуђача, неопходно је да се као такав легитимише путем извода из АПР-а и личних докумената (лична карта, пасош, возачка дозвола и др.)

Неблаговремене, незапечаћене и некомплетне понуде неће бити разматране и по окончању поступка отварања биће враћене понуђачу уз повратницу са назнаком да је иста поднета неблаговремено, незапечаћено и/или некомплетно.

Одлука о додели уговора ће бити донета у року од 10 (десет) дана од дана јавног отварања понуда и објављена на порталу јавних набавки и интернет страници наручиоца

Комуникација се у поступку јавне набавке и у вези са обављањем послова јавних набавки одвија писаним путем, односно путем поште, електронске поште или факсом, као и објављивањем од стране наручиоца на Порталу јавних набавки

Заинтересовано лице може, у писаном облику (на е-маил: mikiveskovic@gmail.com или suzana.cistoca@gmail.com или путем факса 036/362-202) тражити од наручиоца додатне информације или појашњења у вези са припремањем понуде, при чему може да укаже наручиоцу и на евентуално уочене недостатке и неправилности у конкурсној документацији, најкасније 5 дана пре истека рока за подношење понуде и то радним данима у радно време од 06.30 до 14.30 се са напоменом

 „Захтев за додатним информацијама или појашњењима конкурсне документације, **ЈН МВ брoj 06/18**”**.**

Наручилац ће у року од 3 (три) дана од дана пријема захтева за додатним информацијама или појашњењима конкурсне документације, одговор објавити на Порталу јавних набавки и на својој интернет страници.